polyglot-tagger/wikipedia-language-snippets-filtered huggingface dataset:
శ్రీను 1978, ఆగష్టు 30న చంద్రగిరి అంజయ్య గౌడ్ , యాదమ్మ దంపతులకు తెలంగాణ రాష్ట్రం, యాదాద్రి భువనగిరి జిల్లా, గుండాల మండలంలోని గంగాపురంలో జన్మించాడు. 10వ తరగతి వరకు గుండాలలో చదివిన శ్రీను, మోత్కూరులో ఇంటర్ విద్యను, హైదరాబాదులో డిగ్రీ చదివాడు.
తెలంగాణ పాటలోకి దళిత బహుజన మైనారిటీ పారిభాషికా పదాలను, వారి సాంస్కతిక చిహ్నాలను తెచ్చి పాటను పరిపుష్టం చేశాడు. తన కవిత్వం ద్వారా హిందూ ముస్లింల సమైక్య జీవనాన్ని, ఊరుమ్మడి సాంస్కతిక అస్తిత్వాన్ని బలంగా ముందుకు తెచ్చాడు.
సమీప బాలబడి, మాధ్యమిక పాఠశాల‌లు గంగరాజు మాడుగులలోను, ప్రాథమిక పాఠశాల రాచపనుకులోను, ప్రాథమికోన్నత పాఠశాల పెద్దలోచలిలోనూ ఉన్నాయి. సమీప జూనియర్ కళాశాల గంగరాజు మాడుగులలోను, ప్రభుత్వ ఆర్ట్స్ / సైన్స్ డిగ్రీ కళాశాల పాడేరులోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ పాడేరులోనూ ఉన్నాయి. సమీప వృత్తి విద్యా శిక్షణ పాఠశాల అరకులోయలోను, అనియత విద్యా కేంద్రం అనకాపల్లిలోను, దివ్యాంగుల ప్రత్యేక పాఠశాల విశాఖపట్నం లోనూ ఉన్నాయి.
1925లో, పశ్చిమ ఆర్మేనియన్ జెనోసైడ్ నుండి చారిత్రాత్మక నగరమైన మలట్యా లోనుంచి ప్రాణాలతో బయటపడినవారు యెరెవాన్ నగరానికి పశ్చిమ భాగంలో మల్టియాను కనుగొన్నారు. వారు స్థిరపడ్డ రెండు సంవత్సరాల తరువాత, మటియాకు ఉత్తరాన ప్రధానంగా చారిత్రాత్మక నగరమైన సెబష్టియాలోని మారణహోమం నుండి ప్రాణాలతో బయటపడిన వారు సెబస్టియాను నిర్మించారు. 1940లో నగరాన్ని విస్తరించినప్పుడు, మల్టియా, సెబష్టియాతో పాటు చుట్టు ప్రక్కల కొన్ని ప్రదేశాలను నగరంలో కలిపారు. 1945 లో, నగరంతో ఈ జిల్లాను కలపడానికి విక్టరీ వంతెనను నిర్మించారు. అడ్మిరల్ ఇసకోవ్ వంతెన నుండి కూడా జిల్లాలోకి ప్రవేశించారు.
మల్టియా-సెబష్టియాకు సరిహద్దులుగా ఉత్తరాన అజప్న్యాక్, దక్షిణాన షెంగావిత్, తూర్పున కెంట్రాన్ జిల్లాలు ఉన్నాయి. ఈ జిల్లాకు తూర్పున అర్మవీర్, అగ్నేయాన అరరట్ రాష్ట్రాలు ఉన్నాయి.
ఈ జిల్లా సెబష్టియన్ పట్టు ఫ్యాక్టరీ, రావు మార్స్ మెటల్ ఫ్యాక్టరీ లకు నిలయం. జ్వార్ట్నాట్స్ అంతర్జాతీయ విమానాశ్రయం మల్టియా-సెబష్టియా శివార్లలో జిల్లాకు నైరుతి దిక్కున ఉంది.
మల్టియా-సెబష్టియా అనధికారికంగా చిన్న విభాగాలుగా విభజింపబడినది, అవి: నార్ మల్టియా, జొరవార్ ఆంధ్రానిక్, షాహుమ్యాన్, అరరట్యాన్, హఘ్తనాక్.
ఈ ప్రాంతం పేరు ఆధునిక ప్రపంచ టర్కీలోని మాజీ ప్రధాన ఆర్మేనియన్ స్థావరాల నుండి ఉద్భవించింది. అవి మలట్యా, సివాస్.
పిల్లలమఱ్ఱి వేంకట హనుమంతరావు ప్రముఖ రచయిత. ఇతడు డిసెంబర్ 31, 1918వ తేదీన పుణ్యవతి, సుబ్రహ్మణ్యం దంపతులకు గుంటూరు జిల్లా, పొన్నూరు మండలానికి చెందిన బ్రాహ్మణ కోడూరు గ్రామంలో జన్మించాడు. సికింద్రాబాద్ మహబూబ్ కాలేజ్, హైదరాబాద్ నిజాం కాలేజ్, ఆంద్ర విశ్వవిద్యాలయంలో విద్యాభ్యాసం చేశారు. తెలుగు భాషా సాహిత్యములందు ఆనర్స్ ప్రథమ శ్రేణిలో ఉత్తీర్ణత పొందారు. ఎం ఏ పట్టా పొందారు. హైదరాబాద్ ప్రభుత్వ సమాచార శాఖలో ద్విభాషి గా, గుంటూరు, హిందూ కళాశాలలో ఆంధ్రోపన్యాసకునిగా 1943 నుంచి పనిచేశాడు. నవ్యసాహిత్య పరిషత్తు, ఆలిండియా ఓరియంటల్ కాన్ఫరెన్స్ మొదలైన సంస్థలలో సభ్యుడిగా ఉన్నాడు.
ఇతని రచనలు భారతి, గృహలక్ష్మి, వినోదిని, చిత్రగుప్త, విద్యార్థి, దీపిక, దివ్యవాణి, ఆంధ్రభూమి, అంజలి, వాణి, కృష్ణాపత్రిక, తెలుగుతల్లి ఇత్యాది పత్రికలలో ప్రచురితమైనాయి. పూజా పుష్పాలు , అంబరీష , ' వీరి విశిష్ట రచనలతోపాటు, వెలువరించిన గ్రంథాలు కొన్ని:
సికింద్రాబాద్ లో 'సాధన సమితి'ని వ్యవస్థాపకత్వము చేసి, వాల్తేరు శాఖని నిర్వహించారు. గుంటూరు సరస సారస్వత సమితి, కవితావనము, ఆంద్ర సాహిత్య మండలి, జ్యోత్స్నా సమితుల సంపాదకత్వము; సాహితీ సమితి, హైదరాబాద్ ఆంద్ర సాహిత్య పరిషత్తు, నవ్య సాహిత్య పరిషత్తు, అఖిల భారత ఓరియంటల్ సమావేశనంలో ప్రధాన పాత్ర వహించారు.
కవిగా, కథకునిగా, నాటికాకారుడుగా, విమర్శకుడిగా, సహృదయుడుగా, పాత్రికేయుడిగా, చారిత్రకుడుగా, వక్తగా, దేశికుడుగా, దర్శకుడుగా, నటుడుగా, సంపాదకుడుగా, బహు గ్రంథకర్తగా, ఆధ్యాపకుడుగా, బహుముఖ ప్రతిభా ప్రశస్తిని పొందారు.
స్టీము అధిక పీడనం, ఉష్ణోగ్రత కల్గి వుండును.అందువలన స్టీము ట్రాప్ లు అన్నియు పోత ఇనుము, ఉక్కు, స్టెయిన్‌లెస్ స్టీలుతో చెయ్యబడి వుండును. సాధారణంగా స్టీము ట్రాప్ బాడీ /బాహ్య ఆకృతి భాగాలు పోత ఇనుము, పోత ఉక్కు తో చెయ్యబడి వుండును.లోపలి భాగాలు స్టెయిన్ లెస్ స్టీలుతో చెయ్య బడి వుండును.ఉపయోగించు స్టీము ఎక్కువ పీడనం కల్గి వుండును, అధిక ఉష్ణోగ్రత కల్గి ఉన్నందున, వాటిని తట్టుకో గల్గిన విధంగా స్టీము ట్రాపుల నిర్మాణం వుండును. అంతే కాదు ద్రవీకరణ చెందిన స్టీము ఎక్కువ ఆమ్ల గుణాన్ని కల్గి వుండటం వలన ఎక్కువ కాలం సంపర్కం వలన లోహాన్ని తినివేయును. కావున వీటిని అన్నింటిని తట్టుకో గల్గిన విధంగా స్టీము ట్రాపుల నిర్మాణం వుండును.
ఈ స్టీము ట్రాప్ లోపల గోళాకారంగా, తేలియాడే బంతి వంటిడి ఉండటం వలన ఈ త్రాపును ఫ్లోట్ స్టీము ట్రాపు అంటారు.ఈ ట్రాప్ బహ్యాకారం కూడా గోళాకారంగా వుండును. గోళాకార బాడీ /ఆకృతి నిర్మాణానికి ఒక కవరు బోల్టుల ద్వారా బిగింపబడి వుండును.బాడి పోత ఇనుముతో చెయ్యబడి వుండును.లోపలి ఫ్లోట్ స్టెయిన్‌లెస్ ఉక్కుతో నిర్మితమై వుండును .కొన్ని ట్రాప్‌లలో సిస్టంలోకి, ట్రాపులో జమ అయిన గాలిని బయటికి పంపించు అమరిక వుండును.అలాగే కొన్ని ట్రాపు లలో బయటికి వెళ్ళు నీటి ప్రమాణాన్ని నియంత్రించుటకు నీడిల్ వంటిమరలు వున్న బోల్టు వంటిది వుండును. దానిని బిగించే కొలది బయటికి వచ్చు పరిమాణం తగ్గును.వదులు చేసే కొలది ప్రవాహ వేగం పెరుగును.
ఫ్లోట్ అనగా ఏదైనా ద్రవం మీద తేలియాడే వస్తువు.ఈ ట్రాప్‌లో ఫ్లోట్ గుండ్రంగా బంతి లావుండును. లోపల గుల్లగా వుండును. గోళాకార ఉపరితలం పై ఒకచివర కాడ/లివరు వంటి నిర్మాణం బిగింపబడి వుండును.ఈ ఫ్లోట్ దాని కాడతో కవరు/ మూతకు ఒక కీలచీల కు బిగింపబడి వుండును.కీలు చీల వలన ఫ్లోట్ సులభంగా అపికి కిందికి చాలించ గలదు.ఫ్లోట్ కాడ కు వున్న వుబ్బుగా వున్నా చిన్న గోలి వంటి భాగం, ట్రాప్ లో నీరు లేనప్పుడుడు, ట్రాప్ నుండి నిరు బయటికి వెళ్ళు రంధ్రాన్ని మూసి వుంచును.
ఇది ఆకృతి గోళాకారంగా వుండి ఒక చివర మూయబడివుండి, రెండవ వైపు రెండవ వైపు బోల్తులతో బిగించుటకు అనుకూలంగా ఫ్లాంజి వంటి నిర్మాణం కల్గివుండును.బాడీ సాధారణంగా పోత ఇనుము లేదా పోత ఉక్కుతో చెయ్యబడి వుండును.ఇది ఖాళీ గా బంతి వంటి ఆకృతి వున్న నిర్మాణం దీనిలో వ్యవస్థ నుండి వచ్చు వేడి నీరు జమ అగును.
బాల్ ఫ్లోట్ స్టీము ట్రాప్ అనునది ఒక స్టీము ట్రాప్.స్టీము ట్రాప్ అనునది స్టీము ఒక రకమైన యాంత్రిక నిర్మాణమున్న కవాటం వంటిది.స్టీము ట్రాప్ స్టీము, నీటి మిశ్రమం నుండి కేవలం నీటిని వేరుగా వ్యవస్థ నుండిబయటికి వదలి, స్టీమును నిలువరించును.బాల్ ఫ్లోట్ స్టీము ట్రాప్ ను ఫ్లోట్ స్టీము ట్రాప్ అని కూడా అంటారు.
ఆరిఫిస్ అనగా సన్నని లేదాచిన్న రంధ్రం.దీనిని ద్రవ నిర్గమ మార్గ రంధ్రం/లేదా కవాట రంధ్రం అనవచ్చును. నీరు బయటికి వెళ్ళు మార్గానికి ఈ కవాట బెజ్జం బిళ్ల మరలచే బిగించి వుండును. ట్రాప్ లో నీరు లేనప్పుడు ఒక నాబ్/కవాటం ఈనిర్గమ మార్గ రంధ్రాన్ని మూసిఉంచును.
ఇది కూడా పోత ఇనుము లేదా ఉక్కుతో తయారై వుండును. దీనికే వేడి నీరు+స్టీము వచ్చు రంధ్రం , వేడి నీరు బయటకు వెళ్ళు రంధ్రం వుండును.ఈ రెండు రంధ్రాల లోపలి వైపు మరలు వుండును వీటికి పైపులను బిగించెదరు.అంతేకాదు ఫ్లోట్, దానికాడ, కీలుకాడ వంటివి బిగించబడివుండును.
ఇది ఫ్లోట్ కాడకు వున్నకొక్కెం చివర వున్న ఉబ్బైన బొడిపి ఇది మాములుగా ట్రాప్ లో తగినంత మట్టంలో నీరు లేనప్పుడు ఆరిఫిస్/సన్నని నాళాన్ని మూసిఉంచును.
వినయ్‌భాస్కర్‌ 2004 లో హనుమకొండ శాసనసభ నియోజకవర్గం నుంచి స్వతంత్ర అభ్యర్థిగా పోటీ చేసి తెలంగాణ రాష్ట్ర సమితి పార్టీ అభ్యర్థి మందాడి సత్యనారాయణ రెడ్డి చేతిలో ఓడిపోయాడు. 2005లో టిఆర్ఎస్ పార్టీలో చేరి వరంగల్ అర్బన్ జిల్లా అధ్యక్షుడిగా ఉన్నాడు. 2005-09 వరకు గ్రేటర్ వరంగల్ మున్సిపాలిటీలో కార్పోరేటర్ గా ఉన్నాడు. 2009 అసెంబ్లీ ఎన్నికల్లో 13వ ఆంధ్రప్రదేశ్ శాసన సభకు పశ్చిమ వరంగల్ శాసనసభ నియోజకవర్గం నుండి పోటీచేసి తొలిసారిగా ఎంఎల్ఏగా గెలిచాడు. తెలంగాణ ఉద్యమ సమయంలో కేంద్ర నిర్ణయానికి వ్యతిరేకంగా 2010లో తన ఎమ్మెల్యే పదవికి రాజీనామా చేశాడు. 2010 ఉప ఎన్నికల్లో తిరిగి పోటీచేసి ఎమ్మెల్యేగా గెలుపొందాడు. 2014, 2018 లలో తెలంగాణ రాష్ట్ర సమితి పార్టీ అభ్యర్థిగా పశ్చిమ వరంగల్ శాసనసభ నియోజకవర్గం నుండి ఎమ్మెల్యేగా గెలుపొందాడు.
వినయ్‌భాస్కర్‌ 1964, నవంబరు 22న రంగయ్య - శిలోత్రి దేవి దంపతులకు తెలంగాణ రాష్ట్రం, వరంగల్ జిల్లా లోని పరకాలలో జన్మించాడు. ఇతని అన్న దాస్యం ప్రణయ్ భాస్కర్ ఎన్టీఆర్ ప్రభుత్వంలో మంత్రిగా పనిచేశాడు. వినయ్‌భాస్కర్‌ హైదరాబాదులోని సెయింట్ జోసెఫ్ జూనియర్ కళాశాల నుంచి తన 12వ తరగతిలో పట్టభద్రుడయ్యాడు. డాక్టర్ బిఆర్ అంబేద్కర్ ఓపెన్ యూనివర్శిటీ నుంచి పొలిటికల్ సైన్స్ లో బ్యాచిలర్ ఆఫ్ ఆర్ట్స్ పూర్తిచేశాడు.
దాస్యం వినయ్‌భాస్కర్‌, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం పశ్చిమ వరంగల్ శాసనసభ నియోజకవర్గం ఎమ్మెల్యేగా భారత్ రాష్ట్ర సమితి నుండి ప్రాతినిధ్యం వహిస్తున్నాడు. 2015 నుండి ముఖ్యమంత్రి కార్యాలయపు పార్లమెంటరీ కార్యదర్శిగా, తెలంగాణ రాష్ట్ర శాసనసభ ప్రభుత్వ చీఫ్ విప్ గా ఉన్నాడు.
ఇంకా ఇతడు అనేక వ్యాసాలను విశ్వహిందూ పరిషత్తు సావనీరులోను, ఇతర పత్రికలలోను ప్రకటించాడు. తెలుగులోను, సంస్కృత భాషలోను ఆకాశవాణి ద్వారా అనేక ప్రసంగాలు చేశాడు. ఇతర రాష్ట్రాలలో సంస్కృతంలో, ఆంధ్రరాష్ట్రంలో తెలుగులో అనేక మహాసభలలో ఉపన్యాసాలు చేసి మంచి వక్తగా రాణించాడు. అష్టాదశ పురాణాలను తన పురాణపఠనం ద్వారా పిఠాపురవాసులకు వినిపించి వారిని ఆకట్టుకున్నాడు.
ఇతడు బాల్యం నుండే అనేక వ్యాసాలను వ్రాసి ప్రచురించేవాడు. ఇతడు సుమారు 14 గ్రంథాలను సంస్కృతాంధ్రాలలో రచించి ప్రకటించాడు. వాటిలో కొన్ని:
స్టీము ద్వారా ఇతర పదార్థాలకు ఉష్ణ మార్పిడి జరిగినపుడు, స్టీముకొంత ఉష్ణ శక్తిని కోల్పోయి, దాని ఉష్ణోగ్రత తగ్గును. ఆమేరకు కొంత స్టీము ద్రవంగా మారును. అనగా స్టీము, వేడి నీరుగా పరివర్తన చెందును. ఆ విధంగా ద్రవీకరణ చెందిన స్టీమును కండేన్సేట్ అంటారు. ద్రవీకరణ చెందిన స్టీమును అప్పటికప్పుడు తొలగించనిచో, హీట్ ఎక్స్చేంజరులో నీరు నిలిచి పోవడం వలన స్టీము ప్రసరణ జరుగదు. కావున ఉష్ణమార్పిడి, వినిమయం జరగదు. అందువలన ఏర్పడిన నీటిని తప్పనిసరిగా క్రమబద్దంగా తొలగిస్తూ వుండాలి. ఒక మామూలు వాల్వును పాక్షికంగా తెరచి వుంచి నీటిని బయటకు వదల వచ్చును. కాని స్టీము వాడకంలో హెచ్చు తగ్గుల వలన వాల్వుపని తీరులో ఇబ్బందులు ఉన్నాయి. వాల్వు తక్కువ తెరచి వుంచి ఎక్కువ స్టీము వాడిన, నీరు హీటరులో వుండి పోవును. వాల్వు ఎక్కువ తెరచివుండినచో వాల్వునుండి నీటితోపాటు స్టీము బయటకు వెళ్లిపోవును. అలాకాకుండా కేవలం ద్రవీకరణ చెందిన స్టీమును మాత్రమే బయటకు వదిలి, స్టీమును బయటకు రాకుండా నిలువరించు వాల్వు లేదా కవాటమే స్టీము ట్రాప్.
స్టీమును విద్యుతు ఉత్పత్తి కేంద్రాలలో టర్బైను తిప్పుటకు ఉపయోగిస్తారు. స్టీమును చాలా ఘన, ద్రవ, వాయు పదార్థాలను వేడి చేయుటకు ఉపయోగిస్తారు, విభిన్న మరుగు ఉష్ణోగ్రత లు ఉన్న ద్రవ మిశ్రమాలను వేరు చేయుటకు స్టీమును ఉపయోగిస్తారు. కొన్నింటిని స్టీమును నేరుగా ఆయా పదార్థాల లోకినేరుగా పంపి వేడిచేయగా చాలావరకు హీట్ ఎక్స్చేంజరు అను దాని ద్వారా వేడి చేస్తారు. ఈ హీట్ ఎక్స్చేంజరులు పలు రకాలుగా ఉన్నప్పటికీ అవి పని చేయు విధానం ఒకే సిద్ధాంత పరంగా పనిచేయును. వేడి చెయ్యవలసిన ద్రవం ఉష్ణాన్ని తనద్వారా ప్రసరించే ఉష్ణ వాహక గుణమున్న ఒక యానకంలో ప్రవహిస్తుండగా, యానకం వెలుపల స్టీమును ప్రసరింప చేసి ఉష్ణ పరస్పర మార్పిడి వలన ద్రవాలను వేడి చేస్తారు. ఉష్ణం ఎక్కువ ఉష్ణోగ్రత పదార్ధం నుండి తక్కువ ఉష్ణోగ్రతవున్న పదార్థానికి వ్యాపిస్తుంది. ఆ విధంగా తక్కువ ఉష్ణోగ్రతలో వున్న ద్రవాలను, వాయువులను, ఘన పదార్థాలను వేడి చేస్తారు.
స్టీము అనగా పీడనం, అధిక ఉష్ణోగ్రత కల్గివున్న నీటి ఆవిరి. స్టీమును బాయిలరు అను లోహ నిర్మాణంలో ఉత్పత్తి చేస్తారు. ఇంధనాన్ని మండించగా వచ్చు ఉష్ణోగ్రతతో నీటిని వేడి చేసి స్టీము /నీటి ఆవిరిని ఉత్పత్తి చేస్తారు. స్టీమును ఉత్పత్తి చేయు బాయిలరులు పలురకాల నిర్మాణంలో లభ్యం. స్టీము వలన చాలా పారిశ్రామిక ఉపయోగాలు ఉన్నాయి. స్టీమును కేవలం విద్యుత్తు ఉత్పత్తి కేంద్రాలలో టర్బైనులను తిప్పుటకు మాత్రమే కాక ఇంకా చాలా ప్రయోజనాలు ఉన్నాయి. స్టీము లోకో మోటివ్ రైళ్ళు స్టీము వలెనే తిప్పబడినవి. దాదాపు 150 సంవత్సరాలు పైబడి స్టీము రైలు ఇంజనులు ప్రపంచ మంతటా ఉక్కు పట్టాలపై పరుగులెత్తి, కోట్లాను కోట్ల ప్రజలను వారి గమ్య స్థానాలకు చేర్చింది. అలాగే సరుకులను ప్రపంచం నలుచెరుగుల రవాణా చేసాయి. ప్రస్తుత్తం స్టీము ఇంజనుల స్థానంలో డీజిలు, ఎలక్ట్రికల ఇంజనులు ఆక్రమించాయి.
స్టీమును భారీ ప్రమాణంలో తయారు చేయుటకు అవసరమైన నీరు విరివిగా లభిస్తుంది. నీరు అతి చౌకగా కూడా లభిస్తుంది. స్టీము యొక్క గుప్తోష్ణం కూడా చాలా ఎక్కువ. గుప్తోష్ణాన్ని ఇంగ్లీషులో ఎంతాల్పిఅంటారు. నీరు వాతావరణ పీడనంవద్ద 100వద్దనే స్టీముగా మారినప్పటికీ, ఒక కేజీ నీరు స్టీముగా మారుటకు 540 కిలో కేలరీల ఉష్ణం అవసరం. దీనినే గుప్తోష్ణం అంటారు. స్టీము పీడనం, ఉష్ణోగ్రత అనులోమానుపాతంలో వుండును. అనగా స్టీము పీడనం పెరిగే కొలది స్టీము ఉష్ణోగ్రత పెరుగుతుంది. కావున ఈ స్టీము యొక్కా అధిక ఉష్ణ ధారణ శక్తిని పరిశ్రమలలో పలురకాలుగా ఉపయోగిస్తారు. రసాయన, ఔషధ తయారి, నూనెల, కాగితపు, చక్కర పరిశ్రమలు ఇలా పలురకాల పరిశ్రమలలో స్టీమును వినియోగిస్తారు.
స్టీము అధిక పీడనం, ఉష్ణోగ్రత కల్గి వుండును. అందువలన స్టీము ట్రాప్ లు అన్నియు పోత ఇనుము, ఉక్కు, స్టెయిన్‌లెస్ స్టీలుతో చెయ్యబడి వుండును. సాధారణంగా స్టీము ట్రాప్ బాడీ /బాహ్య ఆకృతి భాగాలు పోత ఇనుము, పోత ఉక్కు తో చెయ్యబడి వుండును.లోపలి భాగాలు స్టెయిన్‌లెస్ స్టీలుతో చెయ్యబడి వుండును. ఉపయోగించు స్టీము ఎక్కువ పీడనం కల్గి వుండును, అధిక ఉష్ణోగ్రత కల్గి ఉన్నందున, వాటిని తట్టుకోగల్గిన విధంగా స్టీము ట్రాపుల నిర్మాణం వుండును. అంతేకాదు ద్రవీకరణ చెందిన స్టీము ఎక్కువ ఆమ్ల గుణాన్ని కల్గి వుండటం వలన ఎక్కువ కాలం సంపర్కం వలనలోహాన్ని తిని వేయును. కావున వీటిని అన్నింటిని తట్టుకోగల్గిన విధంగా స్టీము ట్రాపుల నిర్మాణం వుండును.
స్టీము ట్రాప్ అనునది స్టీము , కొంత స్టీము ద్రవీకరణచెందటం వలన ఏర్పడిన నీటి మిశ్రమం నుండి కేవలం నీటిని మాత్రమే బయటికి వెళ్ళుటకు అనుమతించి, స్టీమును బయటకు వేళ్ళకుండా ఆపే పరికరం.
సమీప బాలబడి నర్సీపట్నంలోను, మాధ్యమిక పాఠశాల కొయ్యూరులోను, ప్రాథమిక పాఠశాల, ప్రాథమికోన్నత పాఠశాల‌లు శరభన్నపాలెంలోనూ ఉన్నాయి. సమీప జూనియర్ కళాశాల కొయ్యూరులోను, ప్రభుత్వ ఆర్ట్స్ / సైన్స్ డిగ్రీ కళాశాల నర్సీపట్నంలోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ నర్సీపట్నంలోనూ ఉన్నాయి. సమీప అనియత విద్యా కేంద్రం అనకాపల్లిలోను, వృత్తి విద్యా శిక్షణ పాఠశాల, దివ్యాంగుల ప్రత్యేక పాఠశాల‌లు నర్సీపట్నం లోనూ ఉన్నాయి.
గోపాలరావు 1912, జూన్ 1న నాగపూరులో జన్మించాడు. సరస్వతి భవన్ మాధ్యమిక పాఠశాలలో, ఔరంగాబాదు ప్రభుత్వ ఉన్నత పాఠశాలలో ప్రాథమిక విద్య పూర్తిచేసుకొని ఉస్మానియా విశ్వవిద్యాలయం నుండి పట్టభద్రుడయ్యాడు. తొలుత న్యాయవాదవృత్తిని ఔరంగాబాదులోని మున్సిఫ్ మాజిస్ట్రేట్ కోర్టులో, ఆ తర్వాత హైదరాబాదులోని సబార్డినేటు కోర్టులు, ఆ తర్వాత హైకోర్టులో ప్రాక్టీసు చేశాడు. 1948, నవంబరు 28న హైదరాబాదు హైకోర్టులో వకీలుగా నమోదుచేసుకున్నాడు. 1951లో సుప్రీంకోర్టు న్యాయవాదిగా నమోదుచేసుకున్నాడు. ఆంధ్రప్రదేశ్ రాష్ట్రం ఏర్పడిన తర్వాత ఆంధ్రప్రదేశ్ హైకోర్టులో, ముఖ్యంగా సివిల్ లా కేసులు చేపట్టేవాడు.
గోపాలరావు, 1952లో జరిగిన తొలి హైదరాబాదు రాష్ట్ర శాసనసభ ఎన్నికలలో, కాంగ్రేసు పార్టీ తరఫున ఛాదర్‌ఘాట్ నియోజకవర్గం నుండి శాసనసభకు ఎన్నికయ్యాడు. 1954 జనవరి 26 నుండి 1956 అక్టోబరు 31 వరకు బూర్గుల రామకృష్ణారావు మంత్రివర్గంలో, హైదరాబాదు రాష్ట్రానికి విద్య, స్థానికసంస్థలు, పార్లమెంటరీ వ్యవహారాల మంత్రిగా పనిచేశాడు. 1957లో హైకోర్టు నియోజకవర్గం నుండి పోటీచేసి ఉమ్మడి ఆంధ్రప్రదేశ్ రాష్ట్ర శాసనసభకు ఎన్నికయ్యాడు.
జస్టిస్ గోపాలరావు ఎక్బోటే స్వాతంత్ర్యసమరయోధుడు, హైదరాబాదుకు చెందిన రాజకీయనాయకుడు, ఆంధ్రప్రదేశ్ హైకోర్టు ప్రధానన్యాయమూర్తి
నందలాల్ ధ్యానపూర్వక మనస్సుతో భారత ఇతిహాస గాధలలో ప్రవహించే చైతన్య స్వరంతిని మననం చేసుకొని తను సాక్షాత్కారం రూపింది చిత్రించడం సులభమని భావించారు. ఆవిధంగానే ఆయన తన విశిష్ట చిత్రాలను చిత్రించారు. వాటిలో "సుద్ధార్ధుడు", "క్షత రాజహమంసం", "పరమశివుని ప్రళయతాండవం", "భీష్మ ప్రతిజ్ఞ" మొదలయినవి ఉన్నాయి. హావ్లె ఆచిత్రాలను చూసి అతని విలక్షణ రచనా రీతికి చిత్రభూమిక కూడా విస్తృతంగా ఉండాలని సూచించారు. బరోడాదర్బార్ ఆదేశంపై ఆయన బరోడాకీర్తిమందిర్ లో రచించిన కుడ్యచిత్రాలు, శాంతినికేతన్ లో రచించిన కుడ్యచిత్రాలు ఆయన రచనకు తగినవని హావెల్ అన్నారు.
నందలాల్ గారు వంగభూమిలో ఒక కుగ్రామం లో 1883 లో జన్మించారు.చిన్నతనం లో ఆయన తన గ్రామంలో బంకమట్టి బొమ్మలు చేసేవారు.బొమ్మలు చేసే పద్దతులను చూస్తూ, వారిలాగా బొమ్మలు చేయటానికి ప్రయత్నిస్తూ గడిపేవారు. అప్పుడు కాలేజీలో చేరటానికి ఎంట్రంస్ పరీక్ష ఉండేది. నందలాల్ గారు హైస్కూల్ లో చదివి ఎంట్రంస్ పరీక్షలో ఉత్తీర్నుడైన తరువాత కాలేజీ ఆర్ట్స్ విభాగం మొదటి సం.లో చేరారు. వర్డ్స్వర్త్ కవితా పఠాలను చదువుతున్నాప్పుడు వాటిని వ్రాయటానికి మారు పద్యాలను చిత్రించేవారు. తరువాత ఆయన కలకత్తాలో ప్రెసిడెన్సీ కళాశాలలో కామర్స్ కోర్సులో చేరారు.
కలకత్తాలో ఆయన బంధువు ఒకరు ప్రభుత్వ లలిత కళా పాఠశాలలో చిత్రలేఖనం మొదలయిన లలిత కళలు నేర్చికొనేవారు. యువకుడైన నందలాల్ గారు అతని దగ్గర లలితకళను నేర్చుకొన్నారు. అతడేమో తను లలిత కళా పాఠశాలలో నేర్చుకొన్న నిశ్చల ప్రకృతి దృశ్య చిత్రణం, వర్ణచిత్రణం, మొదలయినవి ఇతనికి నేర్పాడు. నందలాల్ గారు చివరికి కాలేజీ చదువుకు స్వస్తి చెప్పి ఇంటినుంచి పంపిన డబ్బుతో చిత్రలేఖనంకు చెందిన పరికరాలను, సుప్రసిద్ధ కళాకారుల చిత్రాల ప్రతిరూపాలును కొనేవారు. వాటిని నకలుచేస్తూ తన బంధువు దగ్గర పాఠాలు నేర్చుకొంటు కొంతకాలం గడిపారు.
ఈ సెకెండ్ హాండ్ పాఠాలు కొంతకాలానికి అయనకు సంతృప్తి కలిగించలేదు. గురువును అన్వేషించసాగారు. ఆయన అప్పుటికే మంచి చిత్రకారుడైన అబనీంద్రఠాగూర్ గురుంచి విని వారి చిత్రాలను బాగా పరిశీలించి సుదూర ప్రాంతాలనుంచే వారిని ఆరాధించేరారు. చివరికి అబనీంద్రఠాగూర్ ఉపాధ్యాయుడిగా ఉన్న లలిత కళాశాలలో నిశ్చయించుకొని, ఆయన వద్దకు పోయి నందలాల్ గీసిన చిత్రాలను చూపించగా వారు కాలేజీ ప్రిన్సిపల్ అయిన హావెల్ కు చూపించి వారికి అవినచ్చగా కాలేజీలో ప్రవేశం కల్పించారు.
నందలాల్ గారు అప్పుడప్పుడు శాంతినికేతన్ లో పాఠాలు చెప్పేవారు. 1923లో ఆయన తన గురువైన అబనీంద్రనాధ్ గారి అనుమతితో శాంతినికేతన్ లోను కళాభవన్ కు డైరక్టర్ గా అయ్యారు.అక్కడ అందరూ ఆయనని మాష్టర్ మాషాయ్ అని చనువుతో పిలిచేవారు. అప్పుడే రవీంద్రునికి నందలాల్ గారికి సానిహిత్యం ఏర్పడినది. 1924లో టాగూర్ జపాను-బర్మా-దేశాలకు వెళ్ళినప్పుడు వార్ వెంట నందలాల్ గారిని వెంటపెట్టుకు వెళ్ళారు.
అబనీంద్రనాధ్ గారు నందలాల్ విషయంలో శ్రద్ధ వహించారు.ఆయనలో నందలాల్కు ఆదర్శ గురువు కనిపించారు. అబనీంద్రనాధ్ గారు ఎప్పుడు ఇది ఇట్లా అని పాఠం చెప్పేవారు కారు. కేవలం మార్గదర్శకుడిగా ఉండేవారు. విద్యార్ధి తన వ్యక్తిత్వాన్ని తానే అభివృద్ధి చేసుకోవాలని ఆయన అభిప్రాయం. ఆయన నాలో "కళాకారుడిని సృష్టించారు" అని నందలాల్ వారిని గురుంచి తరువాత అంటారు.
అబనీంద్రనాధ్ గారు పదవీ విరమణ చేసినప్పుడు ఆపదవి నందలాల్ కు ఇస్తామన్నారు. కాని ఆయన తన గురువుగారి వెంట టాగోర్ కళామందిరం లో పనిచేయటానికి నిర్ణయించుకున్నారు.అక్కడ చిత్రాలను గీయుటకు డాక్టర్ కుమారస్వామికి తోడ్పడ్డారు. నందలాల్ మరొక మిత్రుడు జపాను వాస్తవ్యుడు నందలాల్ కలిసి పనిచేసి కళలో వంగ సాంప్రదాయానికి పలు సేవలు అందించారు.
పద్మభూషణ శ్రీ నందలాల్ బోస్ విశ్వవిఖ్యాత కళాకారుడు. భారతీయ కళా సంప్రదాయాన్ని దిగంతాలకు విస్తరింపజేసిన మహాశిల్పి. భారతీయ కళా హృదయాన్ని ప్రపంచానికి చాటిన గొప్ప కళాకారుడు.ఆయన గాంధీజీ, రవీంద్రుల ప్రేమాదరరాలను చొరగొన్న గొప్ప కళాకారుడు.
అజంతా గుహలు చిత్రాలను నకలు చేయటానికి 1909లో శ్రీమతి హారింగ్ హాం భారతదేశానికి వచ్చినప్పుడు ఆమెకు తోడ్పడడానికి నియమితులైన కళాకారులలో నందలాల్ గారు ఒకరు. అది అయ్యాక, తరువాత ఆయన బాగ్ గుహలు ను కూడా దర్సించారు.
రవీంద్రనాధ టాగూరు గారు 1916లో "'విచిత్ర క్లబ్ "' ను ప్రారంభించినప్పుడు నందలాల్ గారు ఆక్లబ్బు కళాకారులలో ఒకరు. 1919లో జగదీశ్ చంద్ర బోస్ పరిశోధనా సంస్థలో కుడ్య చిత్రాలు రచించినారు.
నందలాల్ తన చిత్రాలను అమ్ముతూ ఉత్తర దక్షిణ భారతం లోని సుప్రసిద్ధ కళాక్షేత్రాలను దర్సించి ఆప్రాంతాల కళావాస్తు శిల్ప రీతులను ఆకళించుకున్నారు.
భాగమతి ఎక్స్‌ప్రెస్ ప్రతి శని వారం ఉదయం 7గంటల 20నిమిషాలకు మైసూర్ లో 12578నెంబరుతో బయలుదేరి బెంగుళూరు,కాట్పాడి,చెన్నై సెంట్రల్ రైల్వే స్టేషను,గూడూరు,ఒంగోలు,విజయవాడ జంక్షన్ రైల్వే స్టేషను,వరంగల్,బల్లార్షా,సేవాగ్రామ్,నాగపూర్,ఇటార్సీ జంక్షన్ ,అలహాబాద్ జంక్షన్ రైల్వే స్టేషను,ముఘల్ సరాయ్ జంక్షన్ ,పాట్నా,బరౌని జంక్షన్ ల మీదుగా ప్రయాణిస్తూ దర్భాంగా మూడవ రోజు మధ్యహ్నం 2గంటల 25నిమిషాలకు చేరుకుంటుంది.
భాగమతి ఎక్స్‌ప్రెస్ కు మైసూర్ నుండి చెన్నై సెంట్రల్ రైల్వే స్టేషను వరకు రాయపురం లోకోషెడ్ అధారిత -7/-4 లోకోమోటివ్లను ఉపయోగిస్తారు.అక్కడి నుండి ఇటార్సీ వరకు ఇటార్సీ లోకోషెడ్ అధారిత -4 లోకోమోటివ్లను ఉపయోగిస్తారు.అక్కడినుండి దర్భాంగా వరకు ఇటార్సీ లోకోషెడ్ అధారిత -4 డీజిల్ లోకోమోటివ్లను ఉపయోగిస్తున్నారు.
భాగమతి ఎక్స్‌ప్రెస్ కు మైసూర్ నుండి దర్భాంగా వరకు మద్య గల 3041కిలో మీటర్ల దూరాన్నీ 55గంటల 5నిమిషాల ప్రయాణసమయంతో 55కిలో మీటర్ల సగటువేగంతో అధిగమిస్తుంది.ఇది గంటకు 55 కి.మీ. / గం. పైన నడుస్తుంది కాబట్టి ఇది ఒక సూపర్‌ఫాస్ట్ రైలు, సర్‌చార్జి దీనికి వర్తిస్తుంది.
భాగమతి ఎక్స్‌ప్రెస్ లో ఒక ఎ.సి మొదటి తరగతి ఒక ఎ.సి రెండవ తరగతి,ఒక ఎ.సి రెండవ మూడవ తరగతులు కలిసిన భోగీ,3 మూడవ తరగతి ఎ.సి భోగీలు,12 స్లీపర్ క్లాస్ భోగీలు,4జనరల్ భోగీలు,1 పాంట్రీకార్ తో కలిపి మొత్తం 24భోగీలుంటాయి.
భాగమతి అనే నది నేపాల్ దేశంలో పుట్టి బీహార్ రాష్ట్రంలో గల దర్భాంగా జిల్లాలో ప్రవేశించు నది. ఆ నది పేరు మీదనే ఈ రైలుకు భాగమతి ఎక్స్‌ప్రెస్ అని పేరు పెట్టారు.
భాగమతి ఎక్స్‌ప్రెస్ కర్ణాటక రాష్ట్రంలో గల మైసూర్ నుండి బీహార్ రాష్ట్రంలో గల దర్భాంగా వరకు నడిచే వారానికి ఒక మారు నడుస్తుంది.
ఐశ్వర్య రాజేశ్ ఒక భారతీయ చలన చిత్ర నటి. ప్రధానంగా తమిళ సినిమాల్లో నటించింది. సన్ టీవీలో అస్తోపోవధ్ యారు అని పిలవబడే ఒక ప్రసిద్ధ కామెడీ షోలో ఆమె యాంకర్‌గా తన వృత్తిని ప్రారంభించింది. రియాల్టీ షో మనాడా మయిలాడ గెలుచుకున్న తరువాత, ఆమె అవగాళమ్ ఇవర్గలం లో సినిమాల్లో పరిచయమయింది. అత్తాచాటి లో నటించిన తరువాత మంచి పేరు వచ్చింది. ఆమె మొట్టమొదటి మలయాళ చిత్రం జోమోన్నే సువిశ్శేంగల్. తర్వాత ఆమె నివిన్ పాలీతో రెండవ మలయాళ చిత్రం సఖవు లో నటించింది. అర్జున్ రాంపాల్ సరసన డాడీ అనే హిందీ సినిమాలో ఆమె తొలిసారిగా నటించింది. 2014 లో ఆమె నటించిన కాక ముట్టై అనే తమిళ చిత్రానికి గాను ఉత్తమ నటిగా తమిళనాడు రాష్ట్ర చలన చిత్ర పురస్కారాన్ని అందుకుంది.
2015 లో ఐశ్వర్య మొదటి సినిమా కాకా ముట్టై . ఇద్దరు పిల్లల మురికివాడ, తల్లి యొక్క పాత్ర ఆమె విమర్శకులచే ప్రశంసించబడింది. భరద్వాజ్ రంగన్ ఈ విధంగా వ్రాశాడు, "ప్రతి ఒక్కరి నుండి అద్భుతమైన ప్రదర్శనలను కలిగి ఉంది . ప్రత్యేకంగా ఐశ్వర్య రాజేశ్, ఆమె తల్లిని తన ప్రపంచాన్ని ఆత్రుతతో బాధపెట్టిన తల్లిగా నటించింది". ఇతర విమర్శకులు ఆమె "అద్భుతమైన", ఆమె పాత్ర "అసాధారణ సౌలభ్యంతో" పాత్ర పోషించారు, ఆమె "మీరు ఆశ్చర్యపోయానని వదిలివేసింది" అని పేర్కొన్నారు. ఆ సంవత్సరం, ఆమె ఆమెను రంగస్థల ప్రవేశం చేసింది, సిండ్రెల్లాను అదే పేరుతో ఉన్న సాహసగాథ నుండి "సంగీత నృత్య నాటకం"గా స్వీకరించారు.
ఆమె యతిరాజ్ కాలేజ్ ఫర్ విమెన్, చెన్నైలో . పట్టా పుచ్చుకుంది. స్టూడెంట్ షోలో ఒక విద్యార్థి సాంస్కృతిక ఫెస్ట్ కోసం కొరియోగ్రాఫర్ చలన చిత్రంలో నటించడంతో పాటు నృత్యం నేర్చుకోవడం ప్రారంభించారు, తర్వాత ఆమె కాలిగేర్ లో రియాల్టీ షో మనాడ మేయిలాడాలో ప్రవేశించింది. ఆమె ప్రదర్శన యొక్క మూడవ సీజన్లో గెలిచింది, తరువాత సినిమాలలో నటించారు.
2014 లో విజయ్ సేతుపతితో కలిసి రెండు చిత్రాలు, రమ్మీ, పన్నైరమ్ పద్మినియం అనే రెండు వారాలలో విడుదలైంది.మొట్టమొదటి చిత్రం 1980 లో సెట్ చేసిన ఒక గ్రామ నాటకం అయినప్పటికీ, రెండోది అదే పేరుతో ఒక చిన్న చిత్రం మీద ఆధారపడింది, పాత మనిషి, అతని పాతకాలపుప్రీమియర్ పద్మిని చుట్టూ తిరుగుతుంది.
ఐశ్వర్య చెన్నైలో జన్మించింది. ఐశ్వర్య తండ్రి రాజేశ్ తెలుగులో 54 చిత్రాలలో నటించిన నటుడు. ఆమె తాత అమరనాథ్ కూడా ప్రధాన పాత్రలలో నటించారు. ఆమె మేనత్త శ్రీలక్ష్మి 500 కి పైగా చిత్రాలలో నటించింది.
మాళవిక తన మత విశ్వాసాల గురించి వివరిస్తూ, తాను నాస్తికురాలు కాదనీ, తన కుటుంబంతో పూజల్లో పాల్గొంటాననీ, అయితే తనకు ప్రత్యేకంగా పూజలపై నమ్మకం లేదు అని చెప్పింది. కానీ మత విశ్వాసాల గురించి, ఆధ్యాత్మిక విశేషాల గురించి తెలుసుకుంటానని వివరించింది. తనంత తాను పూజలు చేయకపోయినా, దేవుణ్ణి ప్రార్ధిస్తానని తెలిపింది.
మాళవిక మనోజ్, భారతీయ ప్రముఖ స్వతంత్ర సంగీత కళాకారిణి, గీత రచయిత్రి. ఈమె మాలీ పేరుతో సంగీత రంగంలో ప్రసిద్ధి చెందింది. ముంబైకు చెందిన ఈమె అండర్ గ్రౌండ్ సంగీతానికి చెందిన బ్యాండ్, బేస్-ఇన్-బ్రిడ్జ్ లో సభ్యురాలు. ఈ బ్యాండ్ 2011లో మూసివేయబడ్డ తరువాత సోలో కళాకారిణిగా కొనసాగుతోంది.
మాళవిక చెన్నైలోని లయోలా కళాశాలలో బిబిఎ చదివింది. 2013లో, బిబిఎ డిగ్రీ పూర్తి చేసేందుకు ఫ్రాన్స్ వెళ్ళింది, కానీ ఒక సంవత్సరం తరువాత చెన్నై తిరిగి వచ్చేసింది. అదే ఏడాది లయోలా కళాశాలలో డిగ్రీ పూర్తి చేసి, సంగీతంలో కెరీర్ ప్రారంభించడానికి ముంబై వెళ్ళిపోయింది.
ప్రారంభ 1950 సం.లో, స్వతంత్ర రైల్వే వ్యవస్థలు అప్పట్లో కలిగిన ఉన్న వాటిని కేంద్ర ప్రభుత్వం స్వాధీనం చేసుకునేందుకు అధికారిక చట్టాన్ని ఆమోదింఛడము జరిగింది. 1951 సం. ఏప్రిల్ 14 న మద్రాస్, దక్షిణ మరాఠా రైల్వే, దక్షిణ ఇండియన్ రైల్వే కంపెనీ, మైసూర్ స్టేట్ రైల్వే దక్షిణ రైల్వే జోన్ నిర్మించటానికి గాను, విలీనం చెయ్యబడ్డాయి. 1966 సం. అక్టోబరు 2 న గతంలో ఉన్న నిజాంస్ గ్యారంటీడ్ స్టేట్ రైల్వే లో కలసి ఉన్నటువంటి సికింద్రాబాద్, షోలాపూర్, హుబ్లి, విజయవాడ డివిజన్ల ప్రాంతాలు, దక్షిణ రైల్వే లో విలీనం చేయబడ్డ మద్రాసు రైల్వే, దక్షిణ మరాఠా రైల్వే లోని కొన్ని భాగాలను వేరుచేసి దక్షిణ మధ్య రైల్వే జోన్ ఏర్పాటు చేయడం జరిగింది. 1977 సం.లో, దక్షిణ రైల్వే లోని గుంతకల్లు డివిజన్ దక్షిణ మధ్య రైల్వేకు, సోలాపూర్ డివిజన్ సెంట్రల్ రైల్వేకు బదిలీ చేయబడ్డాయి. 2010 సం.లో కొత్తగా రూపొందించిన ఏడు మండలాల వాటిలో ఉన్నటువంటి పశ్చిమ కనుమల రైల్వే జోన్ అనేది దక్షిణ రైల్వే నుండి. వేరుచేసి ఏర్పాటు చేశారు. గూడూరు-రేణిగుంట రైలు మార్గము, ఒక బ్రాడ్ గేజ్ రైల్వే లైన్ విభాగంగా 1957 ఆగస్టు 23 న ప్రారంభించబడింది.
గూడూరు-రేణిగుంట రైలు మార్గము భారతదేశం లోని ఆంధ్ర ప్రదేశ్ రాష్ట్రంలో గూడూరు జంక్షన్ రైల్వే స్టేషను, రేణిగుంట జంక్షన్ రైల్వే స్టేషను ప్రాంతాలను కలుపుతుంది. ఇంకనూ, ఈ విభాగం హౌరా-చెన్నై ప్రధాన రైలు మార్గము గూడూరు దగ్గర, గుంతకల్లు-రేణిగుంట రైలు మార్గము విభాగాన్ని రేణిగుంటలో కలుపుతుంది.
సౌత్ సెంట్రల్ రైల్వే జోన్ లోని విజయవాడ రైల్వే డివిజనుకు చెందిన గూడూరు మినహాయించి, గుంతకల్లు రైల్వే డివిజను పరిధిలో 134.78 కిమీ ఈ గూడూరు-రేణిగుంట రైలు మార్గము పొడవు ఉంది.
యాదాద్రి-భువనగిరి జిల్లా సైదాపురంగ్రామం శివార్లో మల్లన్నబోడులు అని పిలువబడే చిన్నగుట్టలున్నాయి. ఇవన్నీ ఒకప్పుడు ఆదిమానవుల ఆవాసాలు ఉండేవి. ఆ గుట్టల్లో మధ్య ఇప్పటికీ అక్కడక్కడ కైరన్ సమాధులు అగుపిస్తున్నాయి. ఆ బోడులలో ఒక బోడు మీద రామాలయం బయటపడ్డది. మల్లన్నబోడులు పక్కనే వ్యవసాయం చేస్తున్న పల్లెపాటి మల్లేశ్ పశువులు తప్పిపోగా, వాటిని వెతుక్కుంటూ గుట్టపైకి వెళ్లిన ఆయనకు ఈ ఆలయం కనిపించింది. ఈ సంగతి తెలిసిన స్థానికులు దట్టమైన కంపచెట్లను తొలగించి చూస్తే రాతిగుండ్ల కప్పుకింద రాతిగుండుకు చెక్కివున్న సీతారాములు అర్ధశిల్పం కనిపించింది.
5అడుగుల ఎత్తున్న సైదాపురం సీతారాముని శిల్పం అర్థశిల్పంగా చెక్కివుంది. ఇది దేశంలోనే రెండవ శిల్పం. సాధారణంగా రాముని విగ్రహానికి మానవులలాగా రెండు చేతులే వుంటాయి. కాని, ఈ శిల్పానికి నాలుగుచేతులు ఉన్నాయి. ముందరి కుడిచేయి అభయహస్తంగా, బొటనవేలు, చూపుడువేళ్ళ మధ్య బాణంతో ఉంది. ముందరి ఎడమచేయి ఎడమభుజం మీద వున్న విల్లును పట్టుకున్నట్టుగా చెక్కివుంది. వెనక కుడిచేతిలో శంఖం, వెనక ఎడమచేతిలో చక్రం ధరించబడ్డాయి. ప్రలంబాసనంలో కూర్చున్న రాముని ఎడమతొడపై సీతాదేవి కూర్చునివుంది.
తెలంగాణ జాగృతి చరిత్ర విభాగానికి చెందిన చరిత్రపరిశోధకులు శ్రీరామోజు హరగోపాల్, సహాయకుడు చంటి, సాక్షి విలేకరి సంపత్కుమార్ తదితరులతో కలిసి ఈ దేవాలయాన్ని అక్కడి శాసనాలను, విగ్రహాలను పరిశీలించి అది రామాలయం అని, ఆ శిల్పాలు సీతారాములవని తేల్చిచెప్పారు. శాసనపాఠాలను వివరించారు.
సీతారామాలయం తెలంగాణ రాష్ట్రం, యాదాద్రి - భువనగిరి జిల్లా, సైదాపురం గ్రామ శివార్లోవున్న మల్లన్నబోడులు గుట్టపై వున్న ఆలయం. 16వ శతాబ్దంలో వెలసిన ఈ ఆలయం భద్రాచలం కన్నా పురాతనమైనది.